open-index/open-wikipedia-markdown huggingface dataset:
ขบวนการมุญาฮิดีนกัษมีระ

**ขบวนการมุญาฮิดีน** (; ) เป็นขบวนการก่อการร้ายในกัษมีระ มีฐานที่มั่นในประเทศปากีสถาน นิยมความรุนแรง ผู้นำคนปัจจุบันคือ ฟารุก คาชมิรี คาห์ลิล ซึ่งมีความสัมพันธ์กับบิน ลาเดน

## ปฏิบัติการ

กลุ่มนี้ใช้ความรุนแรงกับทหารและพลเรือนอินเดียในกัษมีระ ได้ลักพาตัวนักท่องเที่ยวชาวตะวันตกเมื่อ พ.ศ. 2538 และออกมาประกาศเมื่อ 24 ธันวาคม พ.ศ. 2539 เพื่อแสดงความรับผิดชอบในการจี้เครื่องบินสายการบินแอร์อินเดีย

## สมาชิก

มีนักรบราว 1,000 คน อยู่ในอะซัด กัษมีระของปากีสถาน และทางใต้ของกัษมีระในอินเดีย ฐานที่มั่นอยู่ในเมืองมูซาฟฟาราบาดและเมืองราวัลปินดีในปากีสถาน

## อ้างอิง

* ดลยา เทียนทอง. ปฐมบทการก่อการร้าย. กทม: สถาบันเอเชียศึกษา จุฬาลงกรณ์มหาวิทยาลัย. 2550 หน้า 67 – 69

หมวดหมู่:ขบวนการก่อการร้าย
หมวดหมู่:ขบวนการทางการเมืองในประเทศปากีสถาน
คณะเทคโนโลยีและการพัฒนาชุมชน มหาวิทยาลัยทักษิณ

**คณะเทคโนโลยีและการพัฒนาชุมชน** มหาวิทยาลัยทักษิณ วิทยาเขตพัทลุง ที่ตั้ง 222 หมู่ที่ 2 ตำบลบ้านพร้าว อำเภอป่าพะยอม จังหวัดพัทลุง

## ประวัติ
เดิมเป็นโครงการจัดตั้งคณะเทคโนโลยีการเกษตร ซึ่งได้รับความเห็นชอบให้จัดตั้งขึ้นตามความเห็นชอบของสภามหาวิทยาลัยในการประชุมครั้งที่ 8/2540 เมื่อวันที่ 12 กรกฎาคม พ.ศ. 2540 และบรรจุอยู่ในแผนแม่บททางวิชาการของมหาวิทยาลัยทักษิณ ปี พ.ศ. 2540 – พ.ศ. 2549 โดยมีวัตถุประสงค์เพื่อผลิตบุคลากรในสาขาที่เกี่ยวข้องกับการเกษตรและอุตสาหกรรมเกษตรที่มีคุณภาพและมาตรฐานทางวิชาการที่ตรงตามความต้องการของตลาด และการขยายตัวทางเศรษฐกิจ ซึ่งสอดคล้องกับกรอบวิสัยทัศน์และทิศทางของแผนพัฒนาเศรษฐกิจและสังคมแห่งชาติ ฉบับที่ 9 ของสำนักงานคณะกรรมการพัฒนาเศรษฐกิจและสังคมแห่งชาติ เรื่อง การพัฒนาและส่งเสริมการเกษตรและอุตสาหกรรมการเกษตรในประเทศไทยให้มีความเข้มแข็งและยั่งยืน

ต่อมาในปี พ.ศ. 2546 สภามหาวิทยาลัยได้แนะนำให้เปลี่ยนชื่อเป็น “โครงการจัดตั้งคณะเทคโนโลยีและการพัฒนาชุมชน” และให้จัดการเรียนการสอนบนปรัชญาที่ว่า “ยึดคนเป็นศูนย์กลาง สาขาวิชาต้องรับใช้คนและสังคม สร้างความเป็นเลิศทางวิชาการระดับสากล บนพื้นฐานของสังคมไทย” โดยในการจัดทำหลักสูตรต่างๆ ให้มีรายวิชาที่ประกอบด้วยความรู้พื้นฐานทางวิทยาศาสตร์ มนุษยศาสตร์และสังคมศาสตร์ และเศรษฐศาสตร์ เพื่อให้บัณฑิตเป็นผู้ที่มีความรอบรู้และรู้กว้าง และให้มีความรู้ ความชำนาญ และมีทักษะทางเทคโนโลยีที่เกี่ยวข้องกับสาขาที่ศึกษา รวมทั้งส่งเสริมความรู้ด้านการพัฒนา เพื่อให้คนมีจิตวิญญาณของการนำความรู้ต่างๆ ไปพัฒนา และการประชุมสภามหาวิทยาลัยครั้งที่ 4/2546 เมื่อวันที่ 2 สิงหาคม พ.ศ. 2546 มีมติให้เปลี่ยนจาก โครงการจัดตั้งฯ เป็น “คณะเทคโนโลยีและการพัฒนาชุมชน” และกำหนดแผนการเปิดหลักสูตรในระดับปริญญาตรีใน 2 กลุ่มสาขา คือ สาขาวิชาเทคโนโลยีการเกษตรและสาขาวิชาวิทยาศาสตร์และเทคโนโลยีอาหาร ซึ่งปีการศึกษา 2545 และปีการศึกษา 2546 คณะฯได้เปิดสอนระดับปริญญาตรี จำนวน 1 หลักสูตร คือ หลักสูตรเทคโนโลยีการผลิตสัตว์ ปีการศึกษา 2547 - ปัจจุบัน

คณะเทคโนโลยีและการพัฒนาชุมชน จัดการเรียนการสอนในระดับปริญญาตรี จำนวน 3 หลักสูตร คือ หลักสูตรเทคโนโลยีการผลิตสัตว์ หลักสูตรเทคโนโลยีการเกษตร และหลักสูตรวิทยาศาสตร์และเทคโนโลยีอาหาร

## สัญลักษณ์ประจำคณะ
* **ปรัชญา** : " เทคโนโลยีเหมาะสม สังคมพัฒนา ด้วยปัญญา และจริยธรรม "
* **สีประจำคณะ** ได้แก่ สีเขียว
* **ดอกไม้ประจำคณะ** ได้แก่ " ดอกราชพฤกษ์ "

## หลักสูตรปริญญาตรี
* หลักสูตรวิทยาศาสตรบัณฑิต
** สาขาสัตวศาสตร์
**สาขาเกษตรศาสตร์
**สาขาเทคโนโลยีการเกษตรและการพัฒนาชุมชน

## ดูเพิ่ม
* กีฬาประเพณี ๔ จอบแห่งชาติ

## แหล่งข้อมูลอื่น
* คณะเทคโนโลยีและการพัฒนาชุมชน มหาวิทยาลัยทักษิณ 
* Homepage กีฬาประเพณี๔จอบแห่งชาติ 

หมวดหมู่:มหาวิทยาลัยทักษิณ
หมวดหมู่:คณะเกษตรศาสตร์ในประเทศไทย
แนวร่วมปลดปล่อยชาติ (บาห์เรน)

**แนวร่วมปลดปล่อยชาติบาห์เรน** (National Liberation Front - Bahrain; ภาษาอาหรับ: جبهة التحرير الوطني البحرانية) เป็นพรรคคอมมิวนิสต์ใต้ดินในบาห์เรน ก่อตั้งเมื่อ ค.ศ. 1954 โดยนักกิจกรรมชาวอิหร่าน

ในช่วง ค.ศ. 1970 แนวร่วมเป็นพรรคการเมืองที่ถูกกดดันมากที่สุดในประเทศ ผู้นำและนักกิจกรรมคนสำคัญของพรรคต้องลี้ภัย จนกระทั่ง ค.ศ. 2000 ผู้นำที่ลี้ภัยหลายคนจึงได้รับอนุญาตให้กลับสู่บาห์เรน และมาทำงานทางการเมือง ใน ค.ศ. 2002 พรรคได้ร่วมมือกับพรรคฝ่ายซ้าย ผู้พิทักษ์ประชาชนประชาธิปไตยก้าวหน้า และในช่วง ค.ศ. 2002 – 2006 พรรคมีตัวแทนในสภา 3 คน หลังการเลือกตั้ง ค.ศ. 2006 พรรคได้สูญเสียที่นั่งในสภาไปทั้งหมด

## อ้างอิง
* http://hayatblog.blogspot.com/2008/02/blog-post_15.html
* http://www.altaqadomi.com/ar-BH/ViewNews/27/19/Statements.aspx

หมวดหมู่:ขบวนการทางการเมืองในประเทศบาห์เรน
หมวดหมู่:พรรคคอมมิวนิสต์
ฮิซบุลลอฮ์ปฏิวัติชาวเคิร์ด

**ฮิซบุลลอฮ์ปฏิวัติชาวเคิร์ด** (; เคิร์ด: Hizbullahi Kurdi Shorishger) เป็นสาขาของฮิซบุลลอฮ์ชาวเคิร์ดและเป็นสภาสูงสุดของการปฏิวัติอิสลามในอิรัก ก่อตั้งเมื่อ พ.ศ. 2531 ในอิรักภาคเหนือ โดยมีอาดัม บาร์เซนี ญาติของมิซซูด บาร์ซานี เป็นผู้นำ
หมวดหมู่:ขบวนการทางการเมืองในประเทศอิรัก
คณะวิทยาศาสตร์ มหาวิทยาลัยทักษิณ

**คณะวิทยาศาสตร์ มหาวิทยาลัยทักษิณ** เริ่มต้นจากการก่อตั้งวิทยาลัยวิชาการศึกษาที่จังหวัดสงขลาในปี พ.ศ. 2511 และได้มีพัฒนาการโดยลำดับ

## ประวัติ
* ปี 2511 วิทยาลัยวิชาการศึกษาสงขลา ถือกำเนิดขึ้นจากการพัฒนาและการขยายงานสู่ส่วนภูมิภาคของวิทยาลัยวิชาการศึกษา
* ปี 2512 ในระยะเริ่มต้นวิทยาลัยวิชาการศึกษา สงขลา เปิดสอนเฉพาะหลักสูตรการศึกษาบัณฑิต หลักสูตรต่อเนื่อง 2 ปี วิชาเอกเคมี โดยคัดเลือกนักศึกษาที่เรียนดีจากวิทยาลัยครู ทั่วประเทศ
* ปี 2516 เปิดสอนหลักสูตรการศึกษาบัณฑิต วิชาเอกคณิตศาสตร์และวิชาเอกชีววิทยา
* ปี 2517 วิทยาลัยวิชาการศึกษาสงขลา ยกวิทยฐานะเป็น มหาวิทยาวิทยาลัยนครินทรวิโรฒ วิทยาเขตสงขลา และเริ่มเปิดสอนหลักสูตรการศึกษาบัณฑิตหลักสูตร 4 ปี
* ปี 2520 มหาวิทยาลัยศรีนครินทรวิโรฒ วิทยาเขตสงขลา ได้ขยายงานและจัดตั้งคณะวิทยาศาสตร์ขึ้น เริ่มเปิดสอนหลักสูตรวิทยาศาสตรบัณฑิต สาขาวิชาคณิตศาสตร์ และสาขาวิชาชีววิทยา
* ปี 2532 เปิดสอนหลักสูตรวิทยาศาสตรบัณฑิตเพิ่มอีก 2 สาขาวิชา ได้แก่ สาขาวิชาเคมี สาขาวิชาสถิติ
* ปี 2535 เปิดสอนหลักสูตรวิทยาศาสตรบัณฑิต สาขาวิชาฟิสิกส์
* ปี 2536 มหาวิทยาวิทยาลัยนครินทรวิโรฒสงขลา เปลี่ยนชื่อเป็น มหาวิทยาวิทยาลัยนครินทรวิโรฒภาคใต้ คณะวิทยาศาสตรเปิดสอนหลักสูตรวิทยาศาสตรบัณฑิต สาขาวิทยาการคอมพิวเตอร์ เพิ่มอีก 1 สาขาวิชา
* ปี 2538 คณะวิทยาศาสตร์ร่วมกับคณะศึกษาศาสตร์ เปิดสอนหลักสูตรระดับปริญญาโทครั้งแรก คือ หลักสูตรการศึกษามหาบัณฑิต สาขาวิชาคณิตศาสตร์
* ปี 2539 มหาวิทยาวิทยาลัยนครินทรวิโรฒภาคใต้ ยกฐานะเป็น มหาวิทยาลัยทักษิณ
* ปี 2543 เปิดสอนระดับปริญญาโท หลักสูตรวิทยาศาสตรมหาบัณฑิต สาขาวิชาชีววิทยา
* ปี 2544 เปิดสอนหลักสูตรวิทยาศาสตรบัณฑิต สาขาวิชาวิทยาศาสตร์การเพาะเลี้ยงสัตว์น้ำ
* ปี 2546 เปิดสอนหลักสูตรวิทยาศาสตรบัณฑิต สาขาวิชาวิทยาศาสตร์สิ่งแวดล้อม
* ปี 2547 เปิดสอนหลักสูตรวิทยาศาสตรบัณฑิต สาขาวิชาฟิสิกส์ประยุกต์-พลังงาน เปิดสอนระดับปริญญาโท หลักสูตรวิทยาศาสตรมหาบัณฑิต สาขาวิชาฟิสิกส์
* ปี 2548 เปิดสอนหลักสูตรวิทยาศาสตรมหาบัณฑิต สาขาวิชาเคมีประยุกต์
* ปี 2549 เปิดสอนหลักสูตรวิทยาศาสตรบัณฑิต สาขาวิชาเทคโนโลยีสารสนเทศ
* ปี 2550 เปิดสอนหลักสูตรวิทยาศาสตรมหาบัณฑิต สาขาวิชาคณิตศาสตร์
* ปี 2558 เมื่อวันที่ 2-8 มิถุนายน เป็นเจ้าภาพในการจัดการแข่งขัน "กีฬาวิทยาศาสตร์สัมพันธ์แห่งประเทศไทย ครั้งที่ 24" ชื่อ "ทานตะวันเกมส์"

## สัญลักษณ์ประจำคณะ
* **ปรัชญา** : " ปัญญา จริยธรรม นำการพัฒนาวิทยาศาสตร์เพื่อธรรมชาติและสังคม "
* **คำขวัญ** : " จิ๋วแต่แจ๋ว "
* **สีประจำคณะ** ได้แก่ เหลืองทอง
* **ดอกไม้ประจำคณะ** ได้แก่ " ดอกทานตะวัน "

## หลักสูตร
;หลักสูตรปริญญาตรี
* สาขาวิชาคณิตศาสตร์
* สาขาวิชาสถิติ
* สาขาวิชาวิทยาการคอมพิวเตอร์และสารสนเทศ
* สาขาวิชาเคมี
* สาขาวิชาเคมีอุตสาหกรรม
* สาขาวิชาฟิสิกส์
* สาขาวิชาการจัดการพลังงาน
* สาขาวิชาชีววิทยา
* สาขาวิชาจุลชีววิทยา
* สาขาวิชาวิทยาศาสตร์การเพาะเลี้ยงสัตว์น้ำ
* สาขาวิชาวิทยาศาสตร์สิ่งแวดล้อม

;หลักสูตรปริญญาโท
* สาขาวิชาคณิตศาสตร์
* สาขาวิชาชีววิทยา
* สาขาวิชาเทคโนโลยีชีวภาพ
* สาขาวิชาเทคโนโลยีสารสนเทศการสื่อสาร
* สาขาวิชาเทคโนโลยีสารสนเทศ(พิเศษ)
* สาขาวิชาเทคโนโลยีการพลังงาน
* สาขาวิชาวิทยาศาสตร์และคณิตศาสตร์ศึกษา

## ที่ตั้ง
* มหาวิทยาลัยทักษิณ วิทยาเขตสงขลา 140 หมู่ที่ 4 ตำบลเขารูปช้าง อำเภอเมืองสงขลา จังหวัดสงขลา
* มหาวิทยาลัยทักษิณ วิทยาเขตพัทลุง 222 หมู่ที่ 2 ตำบลบ้านพร้าว อำเภอป่าพะยอม จังหวัดพัทลุง

## แหล่งข้อมูลอื่น
* คณะวิทยาศาสตร์ มหาวิทยาลัยทักษิณ

หมวดหมู่:มหาวิทยาลัยทักษิณ
ทักษิณ
อูราโนซอรัส

**อูราโนซอรัส** () ชื่อของมันมีความหมายว่า กิ้งก่าผู้กล้าหาญ ตรงกลางที่หลังมีกระดูกที่เหมือนกับหนามโผล่ขึ้นมาเรียงเป็นแถวและมีหนังห่อหุ้มอยู่ เหมือนพวกสไปโนซอริดซ์ แต่กลับเป็นพวกอิกัวโนดอน ครีบนี้มีหน้าที่ปรับอุณภูมิของร่างกาย ขนาด 7 เมตร อยู่ในยุคครีเทเชียสตอนต้น เมื่อประมาณ 110 ล้านปีก่อน พบที่ทวีปแอฟริกาเป็นเหยื่อที่ล่าง่ายๆของสไปโนซอรัสที่ยาว 17 เมตร

หมวดหมู่:ไดโนเสาร์ในยุคครีเทเชียส
พระยาสุรินทราชา

**พระยาสุรินทรราชา** เป็นบรรดาศักดิ์ อาจหมายถึง
* ออกญาสุรินทราชา (เรอเน่ ชาร์บอนโน) ชาวฝรั่งเศส เจ้าเมืองถลางสมัย พ.ศ. 2224 - 2228
* พระยาสุรินทราชา (ซัวร์ เดอ บิลลี่) ชาวฝรั่งเศส เจ้าเมืองถลางสมัย พ.ศ. 2228 - 2231
* เจ้าพระยาสุรินทราชา (จันทร์ จันทโรจวงศ์) ต้นสกุลจันทโรจวงศ์ ผู้สำเร็จราชการหัวเมืองตะวันตก สมัยพระบาทสมเด็จพระพุทธยอดฟ้าจุฬาโลก พ.ศ. 2329 
* พระยาสุรินทราชา (หม่อมราชวงศ์สิทธิ สุทัศน์) ต่อมา ทรงพระกรุณาโปรดเกล้าฯ เป็น พลโท พระยาวิชิตวงศ์วุฒิไกร (หม่อมราชวงศ์สิทธิ์ สุทัศน์)
* พระยาสุรินทราชา (นกยูง  วิเศษกุล) (พระยาสุรินทราชา สยามราชภักดี  พิริยะพาหะ) บิดาของ หม่อมกอบแก้ว อาภากร ณ อยุธยา เป็นผู้แปลนวนิยายเรื่อง ความพยาบาท จากเรื่อง Vendetta ของมารี คอเรลลี

 

สุรินทรราชา
ซิมฟาร์ม

**ซิมฟาร์ม** เป็นเกมจำลองการเกษตร วางจำหน่ายเมื่อ ค.ศ. 1993 ซึ่งพัฒนาโดย แม็กซิส

หมวดหมู่:วิดีโอเกมจำลอง
หมวดหมู่:วิดีโอเกมที่มีฉากในสหรัฐ
หมวดหมู่:เกมสำหรับเอฟเอ็ม ทาวส์
ผจญภัยครอบครัวจอมเพี้ยน ฝ่าโลกอนาคต

***ผจญภัยครอบครัวจอมเพี้ยน ฝ่าโลกอนาคต*** () เป็นภาพยนตร์แอนิเมชันอเมริกันแนวตลก-ดรามาและนิยายวิทยาศาสตร์ ฉายเมื่อ ค.ศ. 2007 สร้างโดย วอลต์ดิสนีย์แอนิเมชันสตูดิโอส์ และจัดจำหน่ายโดย วอลต์ดิสนีย์พิกเชอส์ ภาพยนตร์กำกับโดย สตีเฟน เจ. แอนเดอร์สัน (เป็นการกำกับภาพยนตร์เรื่องแรกของเขา) อำนวยการสร้างโดย โดโรที แมกคิม จากบทภาพยนตร์โดย แอนเดอร์สันที่เขียนร่วมกันกับ ดอน ฮอลล์, นาทาน เกรโน, โจ มาเทโอ, จอน เบิร์นสไตน์, มิเชล สปิตซ์และออเรียน เรดสัน โดยดัดแปลงบางส่วนจากหนังสือเด็ก *[[อะเดย์วิทวิลเบอร์ รอบินสัน]]* โดย วิลเลียม จอยซ์ เมื่อ ค.ศ. 1990 ให้เสียงตัวละครโดย แดเนียล แฮนเซนและจอร์แดน ฟราย, เวสลีย์ ซิงเกอร์แมน, แองเจลา บาสเซตต์, ทอม เซลเลก, ฮาร์แลนด์ วิลเลียมส์, ลอรี เมตคาล์ฟ, นิโคล ซัลลิแวน, อดัม เวสต์, อีทาน แซนด์เลอร์, ทอม เคนนีและแอนเดอร์สัน ภาพยนตร์เล่าเรื่องราวของ ลูอิส นักประดิษฐ์ซึ่งเป็นเด็กกำพร้าวัย 12 ปี เขาต้องการได้รับเลี้ยงเป็นบุตรบุญธรรมอย่างสิ้นหวัง เขาได้พบกับ วิลเบอร์ รอบินสัน นักเดินทางข้ามเวลาวัยเยาว์ที่พาเขาไปสู่ ค.ศ. 2037 เพื่อเยี่ยมครอบครัวที่แปลกประหลาดของเขา พวกเขาต้องป้องกันไม่ให้ชายลึกลับสวมหมวกเปลี่ยนชะตากรรมและอนาคตของลูอิส

การพัฒนาเริ่มต้นใน ค.ศ. 2002 และเริ่มสร้างใน ค.ศ. 2004 โดยใช้ชื่อชั่วคราวว่า *อะเดย์วิทวิลเบอร์ รอบินสัน* กำหนดฉายใน ค.ศ. 2006 แอนเดอร์สันพัฒนาความสัมพันธ์ส่วนตัวกับตัวละครหลัก ลูอิส เพราะตัวเขาเองเติบโตขึ้นมาเป็นเด็กกำพร้าและได้รับการรับเลี้ยงบุตรบุญธรรมในเวลาต่อมา แต่เดิมดิสนีย์วางแผนที่จะใช้สไตล์ของจอยซ์ ก่อนที่จะมีการตัดสินใจปรับปรุงสไตล์นี้เล็กน้อย เนื่องจากเขามีส่วนร่วมในภาพยนตร์ *[[โรบอทส์ (ภาพยนตร์)|โรบอทส์]]* ของ บลูสกาย สตูดิโอส์ ทีมงานแอนิเมชันมีความท้าทายในการสร้างแอนิเมชันซีจีมนุษย์ โดยได้รับแรงบัลดาลใจจาก *[[รวมเหล่ายอดคนพิทักษ์โลก]]* ของ พิกซาร์ ในขณะที่แรงบันดาลใจสำหรับภาพยนตร์เรื่องนี้มาจากแอนิเมชันคลาสสิกของดิสนีย์ เช่น *[[อลิซท่องแดนมหัศจรรย์]]*, *[[ซินเดอเรลล่า (ภาพยนตร์ พ.ศ. 2493)|ซินเดอเรลล่า]]* และ *[[ปีเตอร์ แพน (ภาพยนตร์การ์ตูนของดิสนีย์)|ปีเตอร์ แพน]]* เช่นเดียวกับการ์ตูนของวอร์เนอร์บราเธอส์ เพื่อจับภาพสุนทรียศาสตร์ของทศวรรษ 1950 การเข้าซื้อกิจการพิกซาร์ของดิสนีย์เมื่อต้น ค.ศ. 2006 ทำให้ภาพยนตร์เกือบร้อยละ 60 รวมถึงตัวร้ายและตอนจบถูกทิ้งและทำใหม่ แดนนี เอลฟ์แมน เป็นผู้แต่งดนตรีประกอบภาพยนตร์ ในขณะที่ศิลปินเช่น รูฟัส เวนไรต์, ร็อบ ทอมัส, ดิออล-อเมริกันรีเจกส์และเดย์ไมต์บีไจแอนต์ส มีส่วนร่วมในเพลงประกอบภาพยนตร์

*ผจญภัยครอบครัวจอมเพี้ยน ฝ่าโลกอนาคต* ฉายรอบปฐมทัศน์ที่โรงละครแอลแคปิตันในลอสแอนเจลิสเมื่อวันที่ 25 มีนาคม ค.ศ. 2007 ฉายในสหรัฐเมื่อวันที่ 30 มีนาคมในระบบปกติและดิสนีย์ดิจิทัล 3-ดี และฉายในไทยวันที่ 19 เมษายน ภาพยนตร์ได้รับการตอบรับที่ดีจากนักวิจารณ์ โดยชมในส่วนของแอนิเมชันและเรื่องราว แต่ภาพยนตร์ล้มเหลวจากการทำเงินในบ็อกซ์ออฟฟิศ โดยทำเงิน 170.5 ล้านดอลลาร์สหรัฐ จากทุนสร้าง 150 ล้านดอลลาร์สหรัฐ

## อ้างอิง

## แหล่งข้อมูลอื่น
* เว็บไซต์ทางการ

หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ประพันธ์ดนตรีโดยแดนนี เอลฟ์แมน
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์
เตียวเปา

**เตียวเปา** ( คริสต์ศตวรรษที่ 3) มีชื่อในภาษาจีนกลางว่า **จาง เปา** () เป็นบุตรชายคนโตของเตียวหุย ขุนพลผู้รับใช้ขุนศึกเล่าปี่ในช่วงปลายราชวงศ์ฮั่นตะวันออกและรัฐจ๊กก๊กในยุคสามก๊กของจีน ข้อมูลเกี่ยวกับประวัติของเตียวเปามีน้อยมาก เนื่องจากชีวประวัติของเตียวหุยในบันทึกประวัติศาสตร์*[[สามก๊กจี่]]*ระบุเพียงแค่ว่าเตียวเปาเป็นบุตรคนโตของเตียวหุยและเสียชีวิตก่อนเวลาอันควร

เตียวเปามีบุตรชายชื่อเตียวจุ๋น (張遵 *จาง จุน*) ผู้ดำรงตำแหน่งราชเลขาธิการ (尚書 *ช่างชู*) ในราชสำนักจ๊กก๊ก และถูกสังหารในยุทธการที่กิมก๊ก (綿竹 *เหมียนจู๋*) เมื่อปี ค.ศ. 263 ในช่วงการพิชิตจ๊กก๊กโดยวุยก๊ก เตียวเปายังมีน้องชายชื่อเตียวเซีย (張紹 *จาง เช่า*) ผู้สืบทอดบรรดาศักดิ์ของบิดาและดำรงตำแหน่งรองราชเลขาธิการ (尚書僕射 *ช่างชูผูเช่อ*) ในราชสำนักจ๊กก๊ก หลังจ๊กก๊กล่มสลายใน ค.ศ. 263 เตียวเซียพร้อมกับอดีตขุนนางจ๊กก๊กอีกหลายคนที่ยอมจำนนได้รับการแต่งตั้งให้มีบรรดาศักดิ์โหว (侯) โดยราชสำนักวุยก๊ก

## ในวรรณกรรม ''สามก๊ก''
เตียวเปาเป็นนักรบที่มีฝีมือไม่แพ้พ่อ ออกศึกกับพระเจ้าเล่าปี่ครั้งแรกที่ศึกอิเหลง (ออกศึกพร้อมกับกวนหิน) เพื่อแก้แค้นซุนกวนให้กวนอูและเตียวหุยที่ถูกฆ่าตาย เตียวเปาแสดงฝีมือให้เป็นที่ประจักษ์หลายครั้ง แต่ศึกครั้งนี้ พระเจ้าเล่าปี่ต้องพ่ายให้กับสติปัญญาของลกซุน จนต้องถอยทัพไปที่เป๊กเสีย และตรอมพระทัยสวรรคต

หลังพระเจ้าเล่าปี่สวรรคต เตียวเปาก็คอยช่วยเหลือขงเบ้งในศึกต่าง ๆ หลายครั้ง โดยมักจะได้รับคำสั่งให้ทำงานพร้อมกับกวนหิน ต่อมา เตียวเปาป่วยหนัก ในขณะที่ขงเบ้งไปตีวุยกก๊ก ในระหว่างที่กำลังได้ชัยสุมาอี้ ขงเบ้งกลับได้รับข่าวร้ายว่าเตียวเปาเสียชีวิตแล้ว ขงเบ้งเสียใจมากจนล้มป่วยต้องถอยทัพกลับไป

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:บุคคลจากจ๊กก๊ก
อองเป๋ง

**อองเป๋ง** (;?-248) เป็นขุนพลแห่งรัฐ จ๊กก๊ก ใน สมัยสามก๊ก ของจีน เดิมเป็นนายทหารรับใช้ภายใต้ขุนศึก โจโฉ ในช่วงปลาย ราชวงศ์ฮั่นตะวันออก ในปี ค.ศ. 218 เขาได้แปรพักตร์ไปเข้ากับคู่แข่งของโจโฉ เล่าปี่ ซึ่งต่อมาได้กลายเป็นจักรพรรดิผู้ก่อตั้ง จ๊กก๊ก ระหว่าง ยุทธการที่ฮันต๋ง แม้ว่าเขาจะเป็นนักพูดที่ยอดเยี่ยมแต่อองเป๋งไม่เคยเรียนรู้ที่จะอ่านเพราะเขาเข้าร่วมกองทัพตั้งแต่อายุยังน้อย แต่เขาไม่ปล่อยให้ความพิการของเขามาหยุดเขาและให้เสมียนช่วยเขาทำรายงาน ขึ้นชื่อว่าเป็นคนเคร่งครัด เลื่อนยศกลายเป็นแม่ทัพอาวุโส ในอาชีพของเขา เขาเอาชนะ เตียวคับ และเป็นผู้บัญชาการกองทัพจ๊กก๊กระหว่าง ยุทธการที่ซิงฉี ตำแหน่งสูงสุดที่เขาไปถึงคือแม่ทัพอาวุโสผู้พิทักษ์แดนเหนือ (鎮北大將軍)

## อ้างอิง

หมวดหมู่:จ๊กก๊ก
หมวดหมู่:ขุนพลของเล่าปี่
หมวดหมู่:ขุนพลของจ๊กก๊ก
หมวดหมู่:ขุนพลของโจโฉ
เขาฮิว

**เขาฮิว** (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก

## ประวัติ
เขาฮิว เป็นชาวเมืองหนานหยัง มณฑลเหอหนาน เป็นที่ปรึกษาของอ้วนเสี้ยว เป็นผู้เสนอและให้อ้วนเสียวยกทัพไปตีโจโฉ อ้วนเสี้ยวก็ทำตาม เป็นเพื่อนรักของโจโฉมาตั้งแต่วัยรุ่น แต่ถือหน้าที่เป็นสำคัญ จึงไม่เห็นแก่หน้าใคร แต่อ้วนเสี้ยวอดระแวงสงสัยมิได้หยุด เขาฮิวเสียใจ ถึงกับจะเชือดคอตาย ในที่สุดเลยตัดสินใจไปหนีไปเข้ากับโจโฉ แนะนำโจโฉให้ลอบยกกำลังไปเผาเสบียงอ้วนเสี้ยวที่ตำบลอัวเจ๋า โจโฉเห็นชอบด้วย เมื่อเผาเสบียงสำเร็จแล้ว ก็ตีทัพอ้วนเสี้ยวแตกพ่ายไปจากกัวต๋อ ยุทธภูมิใหญ่ อ้วนเสี้ยวเสียใจถึงแก่กรรม โจโฉก็รุกไล่ต่อไป จนกระทั่งยึดแคว้นกิจิ๋วของอ้วนเสี้ยว ได้ทั้งหมด เมื่อยึดกิจิ๋วได้นั้น เขาฮิวมีปากเสียงกับเคาทู นายทหารเอกของโจโฉ เขาฮิวว่าตนเป็นต้นคิด เคาทูว่าตนเป็นคนรบชนะ เขาฮิวโต้ว่า “ตัวมึงมีฝีมือก็จริง แต่กูคิดอ่านให้มึงจึงได้ทำตาม อุปมาเหมือนกูเป็นนายได้ใช้มึง” เคาทูได้ฟังก็โกรธ ชักกระบี่ออกตัดศีรษะเขาฮิวเสีย ณ ที่นั้น

## อ้างอิง

หมวดหมู่:บุคคลที่เกิดในคริสต์ศตวรรษที่ 2
หมวดหมู่:ข้าราชการของอ้วนเสี้ยว
หมวดหมู่:ข้าราชการของโจโฉ
หมวดหมู่:บุคคลในยุคราชวงศ์ฮั่นที่ถูกประหารชีวิต
หมวดหมู่:บุคคลที่ถูกประหารชีวิตโดยราชวงศ์ฮั่น
สวนสัตว์ธากา

thumb|right|ทางเข้าสวนสัตว์ธากา
**สวนสัตว์ธากา** () สวนสัตว์แห่งนี้ตั้งอยู่ที่เขตมีรปุระของกรุงธากา ประเทศบังกลาเทศ มีสัตว์ป่า สัตว์ปีก เป็นต้น

ธ
ศักดิ์ชาย ดีนาน

**ศักดิ์ชาย ดีนาน** ชื่อเล่น **โป๋ย** เกิดที่จังหวัดสุรินทร์ เป็นผู้กำกับภาพยนตร์ นักเขียนบทภาพยนตร์ชาวไทย เข้าสู่วงการภาพยนตร์ด้วยการเป็นพนักงานประจำตำแหน่งนักเขียนบทภาพยนตร์ให้กับอาร์เอสฟิล์มส์ ร่วมงานกับ อดิเรก วัฏลีลา หรือ “อังเคิล” เมื่อปี พ.ศ. 2539 ขณะอยู่ที่อาร์เอสฟิล์มส์ได้เข้าไปมีส่วนกับการเขียนบทภาพยนตร์หลายเรื่อง มีส่วนร่วมในการเขียนบทภาพยนตร์อย่าง *ฝันติดไฟหัวใจติดดิน* (2541), *ปาฏิหาริย์โอม-สมหวัง* (2541), *โคลนนิ่ง คนก๊อปปี้คน* (2542) 

หลังจากนั้น ช่วงต้นปี พ.ศ. 2542 ลาออกจากอาร์เอสฟิล์ม เพื่อมาเป็นนักทำหนังอิสระ และกลับมาร่วมงานกับอังเคิลอีกครั้ง ที่ฟิล์มบางกอกในช่วงปี พ.ศ. 2543 ในฐานะครีเอทีฟและที่ปรึกษาด้านบทภาพยนตร์ อาทิ *บางระจัน* (2543), *โกลคลับ เกมล้มโต๊ะ* (2544) และ *พรางชมพู* (2545) ปัจจุบันมาเป็นคนทำหนังอิสระอีกครั้งหนึ่ง ในปี 2551 มีผลงานกำกับภาพยนตร์ร่วมกับผู้กำกับชาวลาว อนุสอน สิริสักดา ในภาพยนตร์เรื่อง *[[สะบายดี หลวงพะบาง]]* และภาคต่อ *[[สะบายดี 2 ไม่มีคำตอบจาก..ปากเซ]]*

## ผลงาน
### ผลงานด้านบทภาพยนตร์
* *เด็กระเบิด ยืดแล้วยึด* (พ.ศ. 2539) 
* *ฝันติดไฟหัวใจติดดิน* (พ.ศ. 2540) 
* *ปาฏิหาริย์โอม-สมหวัง* (พ.ศ. 2541)
* *โคลนนิ่ง คนก๊อปปี้คน* (พ.ศ. 2542)
* *ศพ* (พ.ศ. 2549)
* *[[สะบายดี หลวงพะบาง]]* (พ.ศ. 2551)
* *[[สะบายดี 2 ไม่มีคำตอบจาก..ปากเซ]]* (พ.ศ. 2553)
* *[[สะบายดี วันวิวาห์]]* (พ.ศ. 2554)
* *[[ผ้าพันคอแดง]]* (พ.ศ. 2555)
* *[[ผีทวงคืน]]* (พ.ศ. 2557)
* *[[คิดถึงทุกปี]]* (พ.ศ. 2560)
* *[[ท่าแร่ ยูไนเต็ด]]* (พ.ศ. 2565)

### ผลงานด้านกำกับภาพยนตร์
* *ก็เคยสัญญา* (พ.ศ. 2548)
* *[[สะบายดี หลวงพะบาง]]* (พ.ศ. 2551)
* *[[สะบายดี 2 ไม่มีคำตอบจาก..ปากเซ]]* (พ.ศ. 2553)
* *[[สะบายดี วันวิวาห์]]* (พ.ศ. 2554)
* *คิดถึงทุกคืน* (พ.ศ. 2555)
* *[[ผ้าพันคอแดง]]* (พ.ศ. 2555)
* *[[ผีทวงคืน]]* (พ.ศ. 2557)
* *[[คิดถึงทุกปี]]* (พ.ศ. 2560)
* *[[ท่าแร่ ยูไนเต็ด]]* (พ.ศ. 2565)

### ผลงานกำกับเทเลมูฟวี่
* *ไชน่าเกิร์ล* (พ.ศ. 2547)

## อ้างอิง

หมวดหมู่:บุคคลจากจังหวัดสุรินทร์‎‎
หมวดหมู่:ผู้กำกับภาพยนตร์ชาวไทย
หมวดหมู่:นักเขียนบทภาพยนตร์ชาวไทย‎‎
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
คณะศิลปกรรมศาสตร์ มหาวิทยาลัยทักษิณ

**คณะศิลปกรรมศาสตร์** มหาวิทยาลัยทักษิณ (Faculty of Fine and Applied Arts, Thaksin University)  ตั้งอยู่ที่ วิทยาเขตสงขลา เลขที่ 140 หมู่ที่ 4 ตำบลเขารูปช้าง อำเภอเมืองสงขลา จังหวัดสงขลา

## ประวัติ

ในปี 2522 มหาวิทยาลัยศรีนครินทรวิโรฒ วิทยาเขตสงขลา ได้เปิดสอนวิชาพื้นฐาน รายวิชาศิลปะและวัฒนธรรม เป็นวิชาเลือกบังคับ เลือกเสรี ในฐานะภาควิชาศิลปะและวัฒนธรรม และเปิดวิชาเลือกเสรีรายวิชาพื้นฐานทางด้านดุริยางคศาสตร์ในฐานะภาควิชาดุริยางคศาสตร์ คณะมนุษยศาสตร์ ต่อมาในปีการศึกษา 2535 ได้เปิดเป็นวิชาโท สาขาวิชาดุริยางคศาสตร์ ในปีการศึกษา 2537 ภาควิชาศิลปะและวัฒนธรรมเปลี่ยนเป็นภาควิชาศิลปกรรมโดยเปิดสอนเป็นวิชาเอกทัศนศิลป์หลักสูตร 4 ปี ในปีการศึกษา 2538 ภาควิชาดุริยางคศาสตร์ ได้เปิดสอนวิชาเอกดุริยางคศาสตร์(สากล)
ในปี พ.ศ. 2539 มหาวิทยาลัยศรีนครินทรวิโรฒภาคใต้ ได้รับการสถาปนาเป็นมหาวิทยาลัยทักษิณ จึงได้มีการปรับสภาพสาขาวิชาเอกทัศนศิลป์และสาขาวิชาดุริยางคศาสตร์ เป็นภาควิชาเดียวกัน คือ ภาควิชาศิลปกรรม คณะมนุษยศาสตร์และสังคมศาสตร์
14 สิงหาคม 2546 คณะศิลปกรรมศาสตร์ ได้รับความเห็นชอบจากสภามหาวิทยาลัยทักษิณ ให้จัดตั้งเป็นหน่วยงานราชการภายในมหาวิทยาลัยทักษิณ โดยแบ่งโครงสร้างองค์กรออกเป็น 4 หน่วยงานหลัก ได้แก่ สำนักงานเลขานุการคณะศิลปกรรมศาสตร์ สาขาวิชาทัศนศิลป์ สาขาวิชา ดุริยางคศาสตร์ไทย และสาขาวิชาดนตรีนานาชาติ (ดุริยางคศาสตร์สากล)
7 กุมภาพันธ์ 2548 คณะกรรมการบริหารข้าราชการมหาวิทยาลัยทักษิณ ในการประชุม ครั้งที่1/2548 มีมติให้คณะใหม่ดำเนินการโดยมีสำนักงานเลขานุการคณะเป็นหน่วยงานกลางในการดำเนินการสนับสนุนการจัดการเรียนการสอน การบริหารงบประมาณ และมีประธานบริหารหลักสูตรทำหน้าที่บริหารจัดการด้านวิชาการของหลักสูตรต่างๆ สังกัดคณะฯ ทั้งนี้ให้ยกเลิกตำแหน่งหัวหน้าสาขาวิชา

## สัญลักษณ์ประจำคณะ
* **ปรัชญา** ปัญญา จริยธรรม นำการพัฒนาศิลปกรรมเพื่อชีวิตและสังคมที่สมบูรณ์
* **สีประจำคณะ** ได้แก่ แดงชาด

## หลักสูตร
คณะศิลปกรรมศาสตร์ จัดการเรียนการสอนในสาขาวิชาดังนี้ 

## แหล่งข้อมูลอื่น
* คณะศิลปกรรมศาสตร์
* มหาวิทยาลัยทักษิณ

หมวดหมู่:มหาวิทยาลัยทักษิณ
ทักษิณ
คณะเศรษฐศาสตร์และบริหารธุรกิจ มหาวิทยาลัยทักษิณ

**คณะเศรษฐศาสตร์และบริหารธุรกิจ** มหาวิทยาลัยทักษิณ วิทยาเขตสงขลา ตั้งอยู่ที่ 140 หมู่ที่ 4 ตำบลเขารูปช้าง อำเภอเมือง จังหวัดสงขลา

## ประวัติ
คณะเศรษฐศาสตร์และบริหารธุรกิจ

      ในปี 2533   มหาวิทยาลัยศรีนครินทรวิโรฒ  ภาคใต้ ได้เปิดสอนหลักสูตรเศรษฐศาสตร์บัณฑิต(ศ.บ.)
ซึ่งเป็นการเปิดสอนวิชาเศรษฐศาสตร์เป็นแห่งแรกในภาคใต้
ส่วนภาควิชาบริหารธุรกิจได้เปิดสอนหลักสูตรบริหารธุรกิจบัณฑิต(บธ.บ) สาขาการบัญชี และสาขาการตลาด ซึ่งเป็นหลักสูตรต่อเนื่อง 2 ปี
การจัดการเรียนการสอนหลักสูตรดังกล่าวอยู่ในความรับผิดชอบของภาควิชาเศรษฐศาสตร์ และภาควิชาบริหารธุรกิจ สังกัดคณะสังคมศาสตร์
และได้รับความร่วมมือจากคณะต่าง ๆ ได้แก่ คณะวิทยาศาสตร์ คณะมนุษยศาสตร์ คณะศึกษาศาสตร์ และคณะพลศึกษา
โดยในระยะแรกที่เปิดสอนมีอาจารย์ประจำสาขาเศรษฐศาสตร์ 3 คน และสาขาบริหารธุรกิจ 2 คน
ได้รับการสนับสนุนอาจารย์พิเศษจากมหาวิทยาลัยศรีนครินทรวิโรฒ ประสานมิตร มหาวิทยาลัยสงขลานครินทร์ จุฬาลงกรณ์มหาวิทยาลัย
มหาวิทยาลัยธรรมศาสตร์ รวมทั้งวิทยากรจากหน่วยงานราชการและเอกชน

     ต่อมา ในวันที่ 1 พฤศจิกายน 2539  มหาวิทยาลัยศรีนครินทรวิโรฒ  ภาคใต้  ได้ยกฐานะเป็นมหาวิทยาลัยทักษิณ
ได้รวมภาควิชาเศรษฐศาสตร์และภาควิชาบริหารธุรกิจเข้าด้วยกัน โดยจัดตั้งเป็นภาควิชาเศรษฐศาสตร์และบริหารธุรกิจ สังกัดคณะมนุษยศาสตร์และสังคมศาสตร์
      ต่อมา  สภามหาวิทยาลัย ในการประชุมครั้งที่ 5/2546 วันที่  20  กันยายน  2546  ได้อนุมัติให้จัดตั้งเป็นหน่วยงานราชการภายในมหาวิทยาลัยทักษิณ และแบ่งงานภายในโดยให้มีสำนักงานเลขานุการ

     ปัจจุบัน   คณะเศรษฐศาสตร์และบริหารธุรกิจ เปิดสอนระดับปริญญาตรี 4 หลักสูตร
ได้แก่ หลักสูตรเศรษฐศาสตรบัณฑิต(ศ.บ.) สาขาวิชาเศรษฐศาสตร์
หลักสูตรบริหารธุรกิจบัณฑิต(บช.บ.) สาขาวิชาการบัญชี วิชาเอกการบัญชี
หลักสูตรบริหารธุรกิจบัณฑิต(บธ.บ.) สาขาวิชาบริหารธุรกิจ วิชาเอกการตลาด
วิชาเอกการประกอบการและการจัดการ วิชาเอกการจัดการการค้าปลีก
และระดับปริญญาโท 1 หลักสูตร คือ หลักสูตรบริหารธุรกิจมหาบัณฑิต(บธ.ม.) สาขาวิชาการจัดการธุรกิจ

     สำหรับบุคลากรประจำคณะเศรษฐศาสตร์และบริหารธุรกิจ มีจำนวนทั้งสิ้น 42 คน โดยเป็นบุคลากรสายวิชาการ จำนวน 30 คน และบุคลากรสายสนับสนุนวิชาการ จำนวน 12 คน

## สัญลักษณ์ประจำคณะ
* **ปรัชญา** จัดการดี มีคุณธรรม นำการพัฒนาเศรษฐกิจ
* **สีประจำคณะ** คือ ทอง

## หลักสูตร
**หลักสูตรปริญญาตรี**
* หลักสูตรเศรษฐศาสตรบัณฑิต
** สาขาเศรษฐศาสตร์
* หลักสูตรบริหารธุรกิจบัณฑิต
**สาขาการตลาด
**สาขาการประกอบการและการจัดการ
**สาขาการค้าสมัยใหม่และนวัตกรรมบริการ
* หลักสูตรบัญชีบัณฑิต
**สาขาการบัญชี 

**หลักสูตรปริญญาโท**
* หลักสูตรบริหารธุรกิจมหาบัณฑิต
** สาขาการจัดการธุรกิจ

**หลักสูตรปริญญาเอก**
* หลักสูตรปรัชญาดุษฏีบัณฑิต
** สาขาการจัดการธุรกิจ

## แหล่งข้อมูลอื่น
* คณะเศรษฐศาสตร์และบริหารธุรกิจ
* มหาวิทยาลัยทักษิณ

หมวดหมู่:มหาวิทยาลัยทักษิณ
ทักษิณ
ทักษิณ
โรงเรียนเมืองนครศรีธรรมราช

**โรงเรียนเมืองนครศรีธรรมราช** (ม.น.ศ.) เป็นโรงเรียนมัธยมศึกษาขนาดใหญ่พิเศษ  ประเภทสหวิทยาสังกัดกรมสามัญศึกษา กระทรวงศึกษาธิการ เลขที่ 128 หมู่ 1 ต.นาทราย อำเภอเมืองนครศรีธรรมราช จังหวัดนครศรีธรรมราช รหัสไปรษณีย์ 80280

## ประวัติโรงเรียน

โรงเรียนเมืองนครศรีธรรมราช เปิดสอนครั้งแรก เมื่อวันที่ 16 พฤษภาคม 2499 เป็นหลักสูตรมัธยมศึกษา (ม.1-3) สังกัดกองการศึกษาพิเศษ โดย นายชุ่ม สมพันธ กำนันตำบลนาเคียน เป็นที่ตั้งโรงเรียน ต่อมาได้เปลี่ยนเป็นหลักสูตรประถมศึกษาตอนปลาย (ป.5-7) สังกัดกรมสามัญศึกษา 

ปี 2515 ได้ย้ายมาอยู่ที่วัดจอมล้าน (วัดร้าง) หมู่ที่ 1 ตำบลนาทราย ซึ่งมีเนื้อที่ประมาณ 21 ไร่เศษ ซึ่งเป็นที่ตั้งโรงเรียนจนถึงปัจจุบัน

ปี 2519 กรมสามัญศึกษาได้สั่งยุบโรงเรียนเมืองนครศรีธรรมราช ซึ่งเปิดสอนตามหลักสูตรประถมศึกษาตอนปลาย และตั้งโรงเรียนตามชื่อเดิม แต่เปลี่ยนแปลงหลักสูตรมัธยมศึกษาตอนต้น สังกัดกองการมัธยมศึกษากรมสามัญศึกษา

ปี 2527 กรมสามัญศึกษาได้อนุมัติให้ขยายชั้นเรียนมัธยมศึกษาตอนปลาย

## หลักสูตร
### ระดับชั้นมัธยมศึกษาตอนต้น
* ห้องเรียนพิเศษวิทยาศาสตร์ และคณิตศาสตร์ (Science and Mathematics Programme ; SMP) 1 ห้อง (30 คน)
* ห้องเรียนปกติ ระดับชั้นละ 8 ห้อง (320 คน)

### ระดับชั้นมัธยมศึกษาตอนปลาย
* แผนการเรียนวิทย์ – คณิต ระดับชั้นละ 2 ห้อง (80 คน)
* แผนการเรียนศิลป์ – คำนวณ ระดับชั้นละ 1 ห้อง (40 คน)
* แผนการเรียนศิลป์ – ภาษา ระดับชั้นละ 1 ห้อง (40 คน)
* แผนการเรียนศิลป์ – ทั่วไป ระดับชั้นละ 1 ห้อง (40 คน)

## ทำเนียบผู้บริหาร

ผู้อำนวยการโรงเรียนคนปัจจุบัน

## สัญลักษณ์ประจำโรงเรียน
thumb|ตราประจำโรงเรียนเมืองนครศรีธรรมราช|150px
** ตราประจำโรงเรียน**
เป็นรูปพระมหาธาตุวรมหาวิหาร จังหวัดนครศรีธรรมราช มีรัศมีบริเวณยอดพระธาตุ มีชื่อโรงเรียน
อยู่ในวงกรมด้านบน และคติพจน์ของโรงเรียนอยู่ด้านล่าง
 
** สีประจำโรงเรียน**
เขียว-ขาว
*  สีเขียว หมายถึง ความเจริญงอกงามของสติปัญญา
*  สีขาว หมายถึง ความบริสุทธิ์ ความเป็นคนดีมีวินัย

## กิจกรรม
### กีฬาพรรคสี
*  **พรรคราชตฤณ** (สีส้ม)
*  **พรรคสีหราช** (สีชมพู)
*  **พรรคสุริยะ** (สีแดง)
*  **พรรคอัศนี** (สีฟ้า)
*  **พรรควายุภักษ์** (สีม่วง)

## อาคารและสถานที่
**อาคาร1 ชุ่ม สมพันธ์ เป็นอาคาร2ชั้นครึ่งปูนครึ่งไม้ **

**อาคาร2 มิ่งเมือง เป็นอาคาร3ชั้น**

**อาคาร3 ร่มโพธิ์ เป็นอาคาร3ชั้น**

## เว็บไซต์เพิ่มเติม
* เว็บไซต์โรงเรียนเมืองนครศรีธรรมราช 

หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนในอำเภอเมืองนครศรีธรรมราช
หมวดหมู่:สหวิทยาเขตเบญจม
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานครศรีธรรมราช
หมวดหมู่:โรงเรียนที่ก่อตั้งในปี พ.ศ. 2499
หมวดหมู่:ก่อตั้งในประเทศไทยในปี พ.ศ. 2499
โจเจียง

**โจเจียง** (ค.ศ. 189 – 1 สิงหาคม ค.ศ. 223) ชื่อรอง **ซือเหวิน** เป็นบุตรชายคนที่ 2 ของโจโฉอันเกิดจากนางเปียนซี หนวดเคราสีเหลือง มีความสามารถในการรบสูง โจโฉให้โจเจียงเป็นเจ้าเมืองเอียนเหลง เมื่อโจโฉตายแล้ว โจผีได้อำนาจต่อ โจเจียงไม่ขัดขวางการขึ้นมามีอำนาจของโจผี จึงได้ครองเมืองเอียนเหลงต่อไป ภายหลังโจผีได้ขึ้นเป็นฮ่องเต้และสถาปนาวุยก๊ก โจเจียงจึงได้รับตำแหน่งเริ่นเฉิงอ๋อง (任城王) ไม่นานโจเจียงก็ป่วยหนักและเสียชีวิตลงอย่างกะทันหันในปี ค.ศ. 223 รวมอายุเพียง 34 ปี  

## หมายเหตุ

## อ้างอิง

* Chen, Shou (3rd century). *[[จดหมายเหตุสามก๊ก]]* (*Sanguozhi*).
* 
* Luo, Guanzhong (14th century). *[[Romance of the Three Kingdoms]]* (*Sanguo Yanyi*).
* 
* Pei, Songzhi (5th century). *[[อรรถาธิบายจดหมายเหตุสามก๊ก]]* (*Sanguozhi zhu*).
* Sima, Guang (1084). *[[จือจื้อทงเจี้ยน]]*.

หมวดหมู่:เจ้าชายของวุยก๊ก
หมวดหมู่:ครอบครัวของโจโฉ
ตันซีม

**ตันซีม** (; หมายถึงองค์กร) เป็นกลุ่มหนึ่งของขบวนการฟะตะห์ในปาเลสไตน์ มีลักษณะเป็นหน่วยป้องกันใหม่ของฟะตะห์ สมาชิกมีแนวโน้มเป็นคนหนุ่มมากกว่าฟะตะห์กลุ่มอื่นๆที่เติบโตหลังจากยุคของข้อตกลงออสโล ผู้นำกลุ่มคือ มัรวาน บาร์คูตี สมาชิกส่วนใหญ่ของกลุ่มเข้าร่วมกับกองทัพของยัสเซอร์ อาราฟัต กลุ่มนี้มีมือระเบิดพลีชีพที่เป็นผู้หญิง เช่น อันดาลีฟ ตากัตกา หญิงชาวเบธเลเฮมวัย 20 ปี ที่เป็นมือระเบิดพลีชีพเมื่อ 12 เมษายน พ.ศ. 2545 ที่เยรูซาเลม สังหารชาวอิสราเอลไป 6 คน บาดเจ็บ 60 คน

## แหล่งข้อมูลอื่น
*Fatah Tanzim at GlobalSecurity.org

หมวดหมู่:ขบวนการแบ่งแยกดินแดนปาเลสไตน์
ภาษาอาหรับโอมาน

**ภาษาอาหรับโอมาน** (Omani Arabic) หรือ**ภาษาอาหรับฮาดารี** เป็นสำเนียงของภาษาอาหรับที่ใช้พูดในเทือกเขาฮาญัรในโอมานและตามแนวชายฝั่งใกล้เคียง เคยใช้พูดในเคนยาและแทนซาเนีย ซึ่งปัจจุบันถูกแทนที่ด้วยภาษาสวาฮีลี
## อ้างอิง

* Ethnologue entry for Omani Arabic
หมวดหมู่:ภาษาในประเทศโอมาน
โรเซนโด อัลบาเรซ

**โรเซนโด โฆเซ อัลบาเรซ เอร์นันเดซ** () นักมวยสากลชาวนิการากัว เกิดเมื่อ 6 พฤษภาคม พ.ศ. 2513 ที่กรุงมานากัว ประเทศนิการากัว สถิติการชก 42 ครั้ง ชนะ 37 (น็อก 24) เสมอ 2 แพ้ 3

## ประวัติ
อัลบาเรซขึ้นชกมวยสากลอาชีพครั้งแรกเมื่อ 23 พฤษภาคม พ.ศ. 2531 และขึ้นชกชนะรวด 19 ครั้งและเคยชนะน็อกโฮเซ โบนิยา ด้วย อัลบาเรซชิงแชมป์โลกรุ่นมินิมัมเวท สมาคมมวยโลกในไทยเมื่อ 2 ธันวาคม พ.ศ. 2538 และเป็นฝ่ายชนะคะคะแนนได้แชมป์มาครอง และยังป้องกันแชมป์ชนะสงคราม ป.เปาอินทร์, เกอร์มิน กัวร์เดีย, อีริก ชาเวซ, ทาคาชิ ชิโอฮามะ ด้วย ต่อมาใน พ.ศ. 2541 อัลบาเรซได้ชกล้มแชมป์กับริการ์โด โลเปซ แชมป์โลกรุ่นเดียวกันของสภามวยโลก ซึ่งการชกยุติลงในยกที่ 8 เนื่องจากเกิดแผลแตกโดยอุบัติเหตุ และรวมคะแนนปรากฏว่าเสมอกันไป การชกแก้มือเกิดขึ้นในอีกปีต่อมา แต่เนื่องจากอัลบาเรซไม่สามารถทำน้ำหนักได้ จึงถูกปลดจากแชมป์ก่อน ซึ่งการชกปรากฏว่าโลเปซเป็นฝ่ายชนะคะแนน

หลังจากนั้น อัลบาเรซขึ้นไปชกในรุ่นไลท์ฟลายเวท และชกชนะโตมัส โรฮัส ที่ต่อมาได้เป็นแชมป์โลกของสภามวยโลก อัลบาเรซได้ชิงแชมป์โลกรุ่นไลท์ฟลายเวทของสมาคมมวยโลกเมื่อ 12 สิงหาคม พ.ศ. 2543 เนื่องจากพิชิต ช.ศิริวัฒน์ถูกปลด แต่ปรากฏว่าเป็นฝ่ายแพ้ฟาล์ว เบบิส เมนโดซาในยกที่ 7 เพราะชกต่ำกว่าเข็มขัดหลายครั้ง ก่อนจะชกแก้มือกันอีกครั้งและอัลบาเรซเป็นฝ่ายชนะคะแนนได้แชมป์มาครอง และป้องกันแชมป์ชนะพิชิต ช.ศิริวัฒน์ เสมอกับบิกตอร์ บูร์โกส ก่อนจะชกชิงแชมป์โลกรุ่นฟลายเวทของสภามวยโลกกับฆอร์เฆ อาร์เซ ซึ่งอัลบาเรซเป็นฝ่ายแพ้น็อกในยกที่ 6 หลังการชกครั้งนี้ อัลบาเรซไม่ผ่านการตรวจปัสสาวะเพื่อหาสารกระตุ้น หลังจากนั้น อัลบาเรซได้หยุดชกมวยไป กลับมาชกอีกครั้งใน พ.ศ. 2555 ในวัย 42 ปี ซึ่งเป็นฝ่ายแพ้น็อกในยกที่ 5

## เกียรติประวัติ
* แชมป์ WBA Fedelatin รุ่นสตอร์วเวท
** ชิง 23 กันยายน 2537 ชนะทีเคโอ​ โฮเซ โบนิยา ยก 11 ที่เวเนซุเอลา
** ป้องกันแชมป์ครั้งที่ 1, 26 พฤศจิกายน 2537 ชนะทีเคโอ​ อันเดรส ตาบาเรซ ยก 2 ที่นิการากัว
* แชมป์โลก WBA รุ่นสตอรว์เวท
** ชิง 2 ธันวาคม 2538 ชนะคะแนน ชนะ ป.เปาอินทร์ ที่สระแก้ว
** ป้องกันแชมป์ครั้งที่ 1, 30 มีนาคม 2539 ชนะน็อก เคร์มิน กวาร์ดิอา ยก 3 ที่นิการากัว
** ป้องกันแชมป์ครั้งที่ 2, 15 มิถุนายน 2539 ชนะคะแนน อีริค ชาเวซ ที่ญี่ปุ่น
** ป้องกันแชมป์ครั้งที่ 3, 1 ตุลาคม 2539 ชนะทีเคโอ​ ทากาชิ ชิโอฮามะ ยก 8 ที่ญี่ปุ่น
** ป้องกันแชมป์ครั้งที่ 4, 11 มกราคม 2540 ชนะทีเคโอ​ สงคราม ป.เปาอินทร์ ยก 11 ที่สระแก้ว
** ป้องกันแชมป์ครั้งที่ 5 และเป็นการชิงแชมป์โลก WBC รุ่นสตรอว์เวทไม่สำเร็จด้วย, 7 มีนาคม 2541 เสมอโดยเทคนิคกับ ริการ์โด โลเปซ ที่เม็กซิโก
** เสียแชมป์และเป็นการชิงแชมป์โลก WBC รุ่นสตรอว์เวท ไม่สำเร็จด้วย 13 พฤศจิกายน 2541 แพ้คะแนน ริการ์โด โลเปซ ที่สหรัฐ
* แชมป์โลก WBA รุ่นไลท์​ฟลายเวท
** ชิง 3 มีนาคม 2544 ชนะคะแนน เบบิส เมนโดซา ที่สหรัฐ
** ป้องกันแชมป์ครั้งที่ 1, 19 มกราคม 2545 ชนะทีเคโอ​ พิชิต ช.ศิริวัฒน์ ยก 12 ที่สหรัฐ
** ป้องกันแชมป์ครั้งที่ 2, 31 มีนาคม 2546 ชนะคะแนน เบบิส เมนโดซา ที่สหรัฐ
** ป้องกันแชมป์ครั้งที่ 3, 13 ธันวาคม 2546 เสมอกับ บิกตอร์ บูร์โกส ที่สหรัฐ
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBA รุ่นไลท์ฟลายเวท เมื่อ 12 สิงหาคม 2543 แพ้ฟาล์ว เบบิส เมนโดซา ที่สหรัฐ
** ชิงแชมป์เฉพากาล WBC รุ่นฟลายเวท เมื่อ 8 เมษายน 2549 แพ้น็อก ฆอร์เฆ อาร์เซ ยก 6 ที่สหรัฐ

## อ้างอิง
* สถิติการชก boxrec.com 

หมวดหมู่:นักมวยสากลชาวนิการากัว
หมวดหมู่:แชมป์โลก WBA
หมวดหมู่:บุคคลจากมานากัว
อะเลคซันดร์ มักห์มูตอฟ

**อะเลคซันดร์ มูซาโฟวิช มักห์มูตอฟ** (อังกฤษ : Aleksandr Musafovic Makhmutov รัสเซีย : Алекса́ндр Муса́фович Ма́хмутов) นักมวยสากลชาวรัสเซีย เกิดเมื่อ 18 กุมภาพันธ์ พ.ศ. 2509 ที่เมืองเรฟดา แคว้นสเวียร์ดลอฟสค์ สหภาพ​โซเวียต​ สถิติการชก 51 ครั้ง ชนะ 42 (น็อก 21) เสมอ 1 แพ้ 8

## เกียรติประวัติ

* แชมป์รัสเซียรุ่นฟลายเวท (2535 - 2536)
* แชมป์ PABA รุ่นฟลายเวท
** ชิง 24 มีนาคม 2539 ชนะคะแนน ถ้ำเพชร เอ็ม 100 ที่ ปทุมธานี
* แชมป์ยุโรปรุ่นฟลายเวท
** ชิง 3 ธันวาคม 2542 ชนะคะแนน ซัลวาโตเร ฟันนี ที่ อิตาลี
** เสียแชมป์ 12 กุมภาพันธ์ 2543 แพ้คะแนน ดาแมน เคลลี ที่ อังกฤษ
* แชมป์ยุโรปรุ่นฟลายเวท
** ชิง 9 ธันวาคม 2543 ชนะคะแนน ดาวิด กูร์โรลต์ ที่ ฝรั่งเศส
** ป้องกันแชมป์ครั้งที่ 1, 23 มีนาคม 2544 ชนะคะแนน โฆเซ โลเปซ บูเอโน ที่ สเปน
** ป้องกันแชมป์ครั้งที่ 2, 30 มิถุนายน 2544 ชนะคะแนน ยาซอน บูธ ที่ สเปน
** ป้องกันแชมป์ครั้งที่ 3, 16 พฤศจิกายน 2544 ชนะน็อค สเตเฟน นอร์สกอฟ ที่ เดนมาร์ก
** ป้องกันแชมป์ครั้งที่ 4, 5 มีนาคม 2545 ชนะคะแนน มิเมาน์ เชนต์ ที่ สเปน
** ป้องกันแชมป์ครั้งที่ 5, 19 พฤษภาคม 2546 ชนะน็อค มิเมาน์ เชนต์ ยก 8 ที่ ฝรั่งเศส
** เสียแชมป์ และเป็นการชิงแชมป์เงา WBA และ WBO รุ่นฟลายเวทด้วย, 10 กรกฎาคม 2547 แพ้คะแนน บราฮิม อัสลูม ที่ ฝรั่งเศส
* เคยชิงแชมป์ต่อไปนี้แต่ไม่สำเร็จ
** ชิงแชมป์เงา WBC รุ่นฟลายเวท เมื่อ 25 กุมภาพันธ์ 2536 แพ้คะแนน ฉัตรชัย สาสกุล ที่ กทม.
** ชิงแชมป์โลก WBA รุ่นฟลายเวท เมื่อ 8 กันยายน 2539 แพ้คะแนน แสน ส.เพลินจิต ที่ นครพนม
** ชิงแชมป์โลก WBF รุ่นซูเปอร์​ฟลายเวท เมื่อ 22 พฤศจิกายน 2539 แพ้อาร์ทีดี แซมซั่น กระทิงแดงยิม ยก 6 ที่ สุรินทร์
** ชิงแชมป์ยุโรปรุ่นฟลายเวทเมื่อ 26 กันยายน 2541 แพ้คะแนน ดาวิด กูร์โรลต์ ที่ ฝรั่งเศส
** ชิงแชมป์โลก WBO รุ่นฟลายเวท เมื่อ 14 พฤศจิกายน 2546 แพ้คะแนนโดยเทคนิค โอมาร์ อันเดรส นาร์บาเอซ ที่ฝรั่งเศส

## อ้างอิง

* สถิติการชก boxrec.com 
หมวดหมู่:นักมวยสากลชาวรัสเซีย
หมวดหมู่:แชมป์ PABA
หมวดหมู่:แชมป์มวยสากลทวีปยุโรป
Nepenthes eymae

***Nepenthes eymae*** เป็นพืชกินสัตว์ในสกุล *[[หม้อข้าวหม้อแกงลิง]]* มีถิ่นอาศัยเฉพาะในภูเขากลางเกาะซูลาเวซี เป็นญาติใกล้ชิดกับ *[[Nepenthes maxima|N. maxima]]* ได้ชื่อตามปีแยร์ โฌแซ็ฟ ไอมา (:En:Pierre Joseph Eyma) นักพฤกษศาสตร์ชาวดัตช์ซึ่งทำงานในประเทศซูรินาม และหมู่เกาะอินเดียตะวันออกของดัตช์

## อ้างอิง

*  Listed as Vulnerable (VU D2 v2.3)
* Jebb, M.H.P. & M.R. Cheek 1997. A Skeletal Revision of *Nepenthes* (Nepenthaceae). *Blumea* **42** (1) : 1–106.

หมวดหมู่:หม้อข้าวหม้อแกงลิง
Nepenthes mindanaoensis

***Nepenthes mindanaoensis*** มาจากภาษาละติน *Mindanao* เกาะฟิลิปปินส์ *-ensis* แปลว่า "จาก" เป็นพืชถิ่นเดียวบนเนินเขาศิลาแลงบนเกาะมินดาเนาในประเทศฟิลิปปินส์ เป็นญาติใกล้ชิดกับ *[[Nepenthes alata|N. alata]]*.

## การไฮบริดตามธรรมชาติ
**[[Nepenthes alata|N. alata]]* × *N. mindanaoensis*
**[[Nepenthes bellii|N. bellii]]* × *N. mindanaoensis*
**[[Nepenthes merrilliana|N. merrilliana]]* × *N. mindanaoensis*
**N. mindanaoensis* × *[[Nepenthes truncata|N. truncata]]*


Nepenthes mindanaoensis upper pitcher.jpg|A light-coloured upper pitcher from Dinagat
Nepenthes mindanaoensis aerial pitcher.jpg|An upper pitcher with darker pigmentation from Dinagat
Nepenthes mindanaoensis pitcher Mt Masay.jpg|A lower pitcher from Mount Masay, Mindanao
Nepenthes mindanaoensis Mt Masay.jpg|An epiphytic plant from Mount Masay
Nepenthes mindanaoensis Mt Hamiguitan.jpg|An upper pitcher from Mount Hamiguitan, Mindanao


## อ้างอิง

* Kurata, S. 2001. Two new species of *Nepenthes* from Sumatra (Indonesia) and Mindanao (Philippines). *Journal of the Insectivorous Plant Society (Japan) * **52** (2) : 30–34.

หมวดหมู่:หม้อข้าวหม้อแกงลิง
พันธมิตร (แก้ความกำกวม)

**พันธมิตร** อาจหมายถึง

## การเมือง
* ฝ่ายสัมพันธมิตร
** ฝ่ายสัมพันธมิตรในสงครามโลกครั้งที่หนึ่ง
** ฝ่ายสัมพันธมิตรในสงครามโลกครั้งที่สอง
* พันธมิตรนอกนาโต - คำที่สหรัฐอเมริกาใช้เรียกพันธมิตรของตน นอกเหนือจากนาโต
* พรรคพันธมิตรประชาชน - พรรคการเมืองในเกาะโซโลมอน
* พรรคพันธมิตร (ฟิจิ) - พรรคการเมืองในเกาะฟิจิ
* พันธมิตรประชาชนเพื่อประชาธิปไตย - กลุ่มพันธมิตรที่ประท้วงต่อต้านระบอบทักษิณ
* พันธมิตรการสถาปนาราชวงศ์แห่งเวียดนาม - ขบวนการทางการเมืองเพื่อต่อต้านพรรคคอมมิวนิสต์แห่งเวียดนาม 
* พันธมิตรฝ่ายเหนือ - กลุ่มองค์กรทางการเมืองที่ต่อต้านกลุ่มตาลีบัน

## วรรณกรรม
* พันธมิตรฟื้นฟูสาธารณรัฐ - กลุ่มองค์กรในเรื่องแต่งชุดสตาร์ วอร์ส
* สหพันธรัฐพันธมิตรอิสระกาแลกติก - หน่วยงานการปกครองในเรื่องแต่งชุดสตาร์ วอร์ส โดยสืบทอดอำนาจจาก สาธารณรัฐกาแลกติกใหม่
* ฝ่ายพันธมิตร - ความร่วมมือทางเศรษฐกิจ การทหารและวัฒนธรรมระหว่างชนชาติมนุษย์ เอลฟ์ โนม คนแคระและเดรนอย ในเกม *[[เวิลด์ออฟวอร์คราฟต์]]* ซึ่งสร้างโดยบริษัทบลิซซาร์ดเอ็นเตอร์เทนเมนต์

## ธุรกิจ
* สตาร์อัลไลแอนซ์ - พันธมิตรทางการบิน 
* บิสเนสอัลไลแอนซ์ - พันธมิตรทางธุรกิจ
* อัลไลแอนซ์ และ เลสเตอร์ - ธนาคารในอังกฤษ
* อัลไลแอนซ์แอตแลนติส - บริษัทเกี่ยวกับสื่อในโตรอนโต

## ภูมิศาสตร์
* อัลไลแอนซ์ (อินเดียน่า)
* อัลไลแอนซ์ (เนบราสก้า)
* อัลไลแอนซ์ (นอร์ธ แคโรไลน่า)
* อัลไลแอนซ์ (โอไฮโอ)

## บันเทิง
* ทีมพากย์พันธมิตร - กลุ่มนักพากย์ชื่อดัง
ปวันรัตน์ นาคสุริยะ

**ปวันรัตน์ นาคสุริยะ** (เกิด 9 มกราคม พ.ศ. 2509) ชื่อเล่น **เหมี่ยว** เป็นนักแสดง พิธีกร ผู้กำกับละครโทรทัศน์ชาวไทย

## ประวัติ
เป็นบุตรสาวของธรรมรัตน์ นาคสุริยะ กับนางยุพิน นาคสุริยะ จบการศึกษาระดับมัธยมศึกษาที่โรงเรียนบดินทรเดชา (สิงห์ สิงหเสนี) เธอยังเป็นนักเรียนการแสดงรุ่นแรกของสถานีวิทยุโทรทัศน์ไทยทีวีสีช่อง 3 มีผลงานแสดงละครเรื่องแรกใน *[[โลกใบเล็ก]]* โดยรับบทเป็นนักศึกษาร่วมกับ ธงชัย ประสงค์สันติ, ชาตรี ชมพู, ธีรภัทร ธนะภูมิ, ผกาวลี บุญญะจิตติ และ ศักดิ์ชัย บุญญะศรีมานนท์ ปัจจุบันปวันรัตน์มีบุตรชายลูกครึ่งไทย-เยอรมัน ชื่อ ไมเคิล

## ผลงาน
### ภาพยนตร์

### ละครโทรทัศน์

### ผลงานละครชุด

### ซิตคอม

### ละครเวที

### กำกับละคร

ผลงานละครโทรทัศน์ทั้งหมดในฐานะผู้กำกับละครช่อง 3

ผลงานละครโทรทัศน์ทั้งหมดในฐานะผู้กำกับละครช่อง Mono Max/โมโน 29

ผลงานละครโทรทัศน์ทั้งหมดในฐานะผู้กำกับละครช่องวัน 31

### เขียนบทละครโทรทัศน์

ผลงานการเขียนบทละครโทรทัศน์ทางช่อง 3

ผลงานการเขียนบทละครโทรทัศน์ทางช่อง 7

### เขียนบทภาพยนตร์
* (2537) คู่แท้ 2 โลก

### พิธีกร
* ตีสิบ
* รายวันบันเทิง
* ทีวีแชมป์เปี้ยน ไทยแลยด์
* อลหม่าน จานเด็ด
* ตลาดสดสนามเป้า
* ผ่าง ผ่าง โชว์
* ครอบจักรวาล คิทเช่น
* เรื่องเด็ดเกร็ดอาชีพ
* Climax Game
* บัดดี้ท้าดวล
* คดีสีชมพู
* ตลาดสดพระราม 4 
* ข่าวใส่ไข่

### พากย์เสียง
* (2542) ภาพยนตร์แอนิเมชั่นวอลท์ดิสนี่ย์เรื่อง ทาร์ซานTarzan เป็น เติร์ก
* (2555) ภาพยนตร์ยักษ์ เป็น ศตายุ

## รางวัล

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2509
หมวดหมู่:บุคคลจากอำเภอกุยบุรี
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:ผู้กำกับหญิง
หมวดหมู่:ผู้กำกับละครโทรทัศน์ชาวไทย
หมวดหมู่:การเมืองภาคประชาชน
หมวดหมู่:พันธมิตรประชาชนเพื่อประชาธิปไตย
หมวดหมู่:ศิลปินที่เป็นแนวร่วมกปปส.
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงจากจังหวัดประจวบคีรีขันธ์
ซัลเฟอร์ไดออกไซด์

**ซัลเฟอร์ไดออกไซด์** (สูตรทางเคมี SO2) เป็นออกไซด์ชนิดหนึ่งของกำมะถัน

## สมบัติทางเคมี
* ซัลเฟอร์ไดออกไซด์สามารถทำปฏิกิริยากับออกซิเจนในอากาศได้เป็น ซัลเฟอร์ไตรออกไซด์ ดังสมการ 
2SO2+O2→2SO3
ซึ่งก๊าซซัลเฟอร์ไตรออกไซด์นี้สามารถละลายน้ำเกิดเป็นสารละลายกรดซัลฟิวริก
* เป็นแอซิดิกออกไซด์ (ออกไซด์ของธาตุที่ทำปฏิกิริยากับน้ำได้สารละลายกรด) เมื่อทำปฏิกิริยากับน้ำได้กรดซัลฟิวรัส

## อ้างอิง

หมวดหมู่:สารประกอบกำมะถัน
หมวดหมู่:สารก่อมะเร็งกลุ่ม 3 โดย IARC
หมวดหมู่:สารกันเสีย
หมวดหมู่:ออกไซด์
ทางหลวงแผ่นดินหมายเลข 211

**ทางหลวงแผ่นดินหมายเลข 211 สายหนองสองห้อง–เชียงคาน** เป็นทางหลวงแผ่นดินที่มีลักษณะทอดยาวไปตามแม่น้ำโขง แยกออกมาจากทางหลวงแผ่นดินหมายเลข 2 ในเขตเทศบาลตำบลหนองสองห้อง ตำบลค่ายบกหวาน อำเภอเมืองหนองคาย จังหวัดหนองคาย และสิ้นสุดที่อำเภอเชียงคาน จังหวัดเลย โดยตัดผ่านอำเภอเมืองหนองคาย อำเภอท่าบ่อ อำเภอศรีเชียงใหม่ อำเภอสังคม จังหวัดหนองคาย อำเภอปากชม และอำเภอเชียงคาน จังหวัดเลย รวมระยะทางทั้งสิ้น 184.36 กิโลเมตร

ทางหลวงแผ่นดินหมายเลข 211 เดิมเป็นถนนขนาด 2 ช่องจราจรตลอดสาย และได้รับการขยายเป็นถนนขนาด 4 ช่องจราจรตั้งแต่แยกหนองสองห้องถึงทางเข้าวัดหินหมากเป้ง ระยะทางประมาณ 64 กิโลเมตร ส่วนช่วงที่เหลือมีขนาด 2 ช่องจราจรถึงอำเภอเชียงคาน (4 ช่องจราจรในช่วงเขตชุมชนบางแห่ง) โดยอยู่ในการควบคุมดูแลของสำนักทางหลวงที่ 3 (สกลนคร) และสำนักทางหลวงที่ 6 (เพชรบูรณ์)

## ประวัติ
เดิมถนนสายนี้มีระยะทางถึงสามแยกบริเวณที่ทำการไปรษณีย์ศรีเชียงใหม่ อำเภอศรีเชียงใหม่ จังหวัดหนองคาย รวมระยะทางในตอนนั้นคือ 44 กม. ต่อมากรมทางหลวงได้กำหนดรวมทางหลวงแผ่นดินหมายเลข 2186 (ถนนศรีเชียงคาน, ถนนศรีเชียงใหม่ - เชียงคาน) มาเป็นส่วนหนึ่งของทางหลวงแผ่นดินหมายเลข 211 โดยรวมระยะทางในปัจจุบันคือ 184.360 กม.

## แหล่งข้อมูลอื่น
* ระบบสารสนเทศโครงข่ายทางหลวง 

211
3-211
หมวดหมู่:ถนนในจังหวัดหนองคาย
หมวดหมู่:ถนนในจังหวัดเลย
หมวดหมู่:เขตแดนไทย–ลาว
โกวเล้ง:พลิกฟ้าผ่ายุทธ์จักร

**โกวเล้ง:พลิกฟ้าผ่ายุทธ์จักร** ()  เป็นการ์ตูนจีน เคยได้รับการตีพิมพ์ครั้งแรกในไทย ในนิตยสารการ์ตูนรายสัปดาห์ A-Week และถูกจัดทำเป็นฉบับพ็อกเก๊ตบุคส์ จัดจำหน่ายในช่วงวันที่ 5 กรกฎาคม 2544 เรื่องราวในหนังสือไม่ได้เป็นบทประพันธ์เดิมของโกวเล้ง แต่การประพันธ์เรื่องขึ้นมาใหม่โดย สิจิ่งเชิน และผลงานการสร้างสรรค์ภาพโดย หลิวติ้งเจียน ความเกี่ยวข้องกับโกวเล้งคือนำเอาตัวละครในนวนิยายดำลังภายในเรื่องต่าง ๆ ของ โกวเล้ง มารวมกันโดยผูกให้ตัวละครมาพบเจอกันยุคสมัยเดียวกัน โดยตัวละครที่นำมาทั้งตัวเอกและตัวร้ายของเรื่องนั้นด้วย ซึ่งตัวละครในนวนิยายกำลังภายในที่นำมาผูกเป็นเรื่อง โกวเล้ง:พลิกฟ้าผ่ายุทธ์จักร ได้แก่ ฤทธิ์มีดสั้น ลูกปลาน้อยเซียวฮื่อยี้ จอมโจรจอมใจ หงส์ผงาดฟ้า ฯลฯ

## เรื่องย่อ
เริ่มจากการประลองกันระหว่างไซมึ้งซวยเซาะผู้เป็นอาจารย์และโง่วเช้งเกี่ยมผู้เป็นศิษย์ โดยอ้างว่าเป็นท้าดวลกับบไซมึ้งซวยเซาะด้วยรัก โดยตนเป็นตัวแทนเมือง ซิ้งเปียก๊ก ไซมึ้งซวยเซาะเป็นฝ่ายเปิดศึกด้วยดาบจันทร์เสี้ยวในกระบวนท่าวายุเดือนทมิฬ

## ตัวละคร
* ลี้คิมฮวง
* เซียวฮื่อยี้ 
* ฮวยบ่อข่วย 
* ชอลิ้วเฮียง 
* เล็กเซียวหงส์ 
* ไซมึ้งซวยเซาะ

## ดูเพิ่ม
* โกวเล้ง : พลิกฟ้าผ่ายุทธ์จักร 2 ภาคทลายราชันย์

## แหล่งข้อมูลอื่น
* สำนักพิมพ์บุรพัมน์ คอมมิคส์ หนังสือการ์ตูน โกวเล้ง:พลิกฟ้าผ่ายุทธจักร เล่มที่ 1

หมวดหมู่:การ์ตูนจีน
เครื่องยนต์โรตารี

thumb|การทำงานของเครื่องยนต์โรตารี
[thumb|เครื่องยนต์วันเคลถูกผ่าครึ่ง จัดแสดงอยู่ใน [พิพิธภัณฑ์ด้อยช (Deutsches Museum) ในเมืองมิวนิก ประเทศเยอรมนี (Munich, Germany)]]

**เครื่องยนต์โรตารี** (Rotary engine) หรือ **เครื่องยนต์วันเคล** (Wankel engine) เป็นรูปแบบของเครื่องยนต์ ที่ใช้หลักการหมุนแทนที่การใช้งานลูกสูบ  นอกเหนือกว่านั้นการออกแบบเครื่องยนต์แบบลูกสูบที่ใช้กันทั่วไปเครื่องยนต์วันเคลให้ข้อได้เปรียบกว่าในเรื่องของ: ความเรียบง่าย, ราบรื่น, กระทัดรัด, ด้วยจำนวนรอบการหมุนที่มีรอบต่อนาทีที่มีค่าสูง (high revolutions per minute) และอัตราส่วนกำลังต่อน้ำหนัก (power to weight ratio)  ที่สูง  เครื่องยนต์วันเคลนี้โดยทั่วไปจะเรียกกันว่าเครื่องยนต์โรตารี่แต่ชื่อนี้ยังใช้เรียกรวมไปถึงการออกแบบที่แตกต่างกันอย่างสมบูรณ์อื่น ๆ อีกด้วย  เครื่องยนต์โรตารีคิดค้นโดยวิศวกรชาวเยอรมันชื่อ เฟลิกซ์ วันเคล (Felix Wankel)  เขาได้จดสิทธิบัตรเป็นครั้งแรกสำหรับเครื่องยนต์ในปี 1929, เริ่มพัฒนาในช่วงเริ่มต้นในปี 1950 ที่ NSU (เป็นบริษัทผลิตรถยนต์และจักรยานยนต์ของเยอรมัน ก่อตั้งขึ้นในปี 1873 แบรนด์เก่าของออดี้) และต้นแบบการทำงานได้แล้วเสร็จสมบูรณ์ในปี 1957  ต่อมา  NSU ได้รับใบอนุญาตการออกแบบให้กับบริษัททั่วโลก, โดยได้มีส่วนในการปรับปรุงการออกแบบและพัฒนาอย่างต่อเนื่อง  วัฏจักรสี่จังหวะ (four-stroke cycle) เกิดขึ้นภายในห้องเผาไหม้ที่กำลังเคลื่อนที่อยู่ระหว่างภายในช่องว่างของ เอพิโทรคอยด์ (Epitrochoid) ที่มีรูปร่างเหมือนรูปวงรีหรือรูปไข่และตัวโรเตอร์ที่มีความคล้ายคลึงกันกับรูปร่างของ สามเหลี่ยมรูโลซ (Reuleaux triangle)  ที่มีผิวด้านข้างที่ค่อนข้างราบเรียบ 

เนื่องจากน้ำหนักที่เบาและขนาดเล็ก เครื่องยนต์โรตารีนิยมติดตั้งภายในรถแข่ง รถโกคาร์ต เครื่องบิน

มาสด้าถือว่าเป็นผู้นำด้านเครื่องยนต์โรตารี ที่นำเครื่องยนต์มาต่อยอดและพัฒนาจนมีชื่อเสียงทั้งทางด้านรถสปอร์ต และรถแข่งมอเตอร์สปอร์ต

## อ้างอิง

* Yamaguchi, Jack K. (1985). The New Mazda RX-7 and Mazda Rotary Engine Sports Cars. St. Martin's Press, New York. ISBN 0-312-69456-3. 

หมวดหมู่:เครื่องยนต์
นิสโม

**นิสโม** (Nismo ย่อจาก Nissan Motorsport International Limited; () เป็นบริษัทย่อยของนิสสัน ในการจัดการเรื่องการปรับแต่งสมรรถนะรถยนต์ นิสโมก่อตั้งเมื่อ 17 กันยายน พ.ศ. 2527 โดยมีสำนักงานใหญ่อยู่ที่ โตเกียว ประเทศญี่ปุ่น

ในปัจจุบันนิสโมมีส่วนร่วมในการแข่งขัน 
* JSPC
* JTCC
* Formula Nippon
* 24 Hours of Le Mans
* 24 Hours of Daytona
* Super GT

## อ้างอิง

## แหล่งข้อมูลอื่น
* เว็บไซต์นิสโม

หมวดหมู่:รถยนต์
หมวดหมู่:นิสสัน
หมวดหมู่:บริษัทของญี่ปุ่น
หมวดหมู่:บริษัทที่ก่อตั้งในปี พ.ศ. 2527
โรตารี

**โรตารี** หรือ **โรตารี่** (Rotary) อาจหมายถึง
* สโมสรโรตารี่ (Rotary International)
* เครื่องยนต์โรตารี (รถยนต์) (rotary engine) รูปแบบเครื่องยนต์ที่ใช้ในรถยนต์มาสด้า
* เครื่องยนต์โรตารี (เครื่องบิน) (rotary engine) เครื่องยนต์เครื่องบินที่ใช้ในสงครามโลกครั้งที่ 1
Nepenthes glandulifera

***Nepenthes glandulifera*** (จากภาษาละติน: *glandis* = ต่อม/ปลอก, *ferre* = พยุง/ค้ำ) เป็นหม้อข้าวหม้อแกงลิงถิ่นเดียวของภูเขาโฮส (Hose) ตอนกลางของรัฐซาราวัก ในประเทศมาเลเซีย เป็นญาติใกล้ชิดกับ *[[Nepenthes pilosa|N. pilosa]]*

## อ้างอิง

หมวดหมู่:หม้อข้าวหม้อแกงลิง
อัลเบิร์ต เวสเกอร์

**อัลเบิร์ต เวสเกอร์** () เป็นตัวละครในเกมชุดเรซิเดนต์อีวิล ที่ปรากฏตัวออกมาในภาค 0 ภาค 1 ภาค Code Veronica และภาค 4 หลังจากที่อัมเบรลล่าล่มสลาย เขาได้สั่งงานให้กับเอด้า หว่องมาขโมยไวรัสจากพวกลัทธิลอสอิลลูมินาดอส (Los Illuminados) ซึ่งมีออสมุน แซดเลอร์ (Osmund Saddler)เป็นผู้นำของลัทธิและเป็นผู้สั่งให้จับตัวแอชลี่มา

## ประวัติ
อัลเบิร์ต เกิดเมื่อปี 1960 โดยเกิดมาพร้อมกับยีนเด่นในด้านสติปัญญา และเมื่อเขาอายุ 12 ปี จึงถูกลักพาตัวเนื่องจากโครงการวิจัยของสเปนเซอร์และนักวิทยาศาสตร์ที่ชื่อว่าเวสเกอร์ในชื่อโครงการว่า Wesker Children เพื่อคัดเลือกมนุษย์ที่แข็งแกร่งที่สุดด้วยไวรัสโปรเจนิเตอร์  ซึ่งอัลเบิร์ต เป็นผู้รอดชีวิตเพียงหนึ่งในสองจากการทดลอง(อีกคนชื่อ Alex Wesker ซึ่งเสียชีวิตไปแล้ว)  นามเวสเกอร์ เป็นชื่อของเด็กที่ผ่านการทดลองแต่ชื่อสกุลจริง ๆ ของเขาก็ยังคงเป็นปริศนา หลังจากนั้นเขาก็เข้าร่วมการทดลองต่าง ๆ ของอัลเบลล่า และเวสเกอร์เองก็เป็นผู้ที่ร่วมมือกับดร.วิลเลียม เบอร์กิน(เพื่อนหัวหน้านักวิจัยและบอสในเกมภาค2) ในการสังหารดร.เจมส์ มาร์คัส หัวหน้าศูนย์ฝึกอบรมของอัมเบรลล่า   

เวสเกอร์ได้รับพลังพิเศษจากไวรัสที่เขาได้รับจาก วิลเลียม เพื่อนรักนักวิจัยของเขาทำให้เขามีพละกำลังและความเร็วเหนือมนุษย์แต่ไวรัสนั้นไม่สมบูรณ์ทำให้เขาต้องฉีดยาต้านไวรัสอยู่เป็นระยะ ๆ    

เวสเกอร์เป็นคนที่หักหลังผู้อื่นได้ถ้าเขาไม่ไว้ใจ  เขาสืบเสาะหาต้นกำเนิดของตนเองด้วยการขโมยสืบค้นข้อมูลลับต่างๆของอัมเบรลล่า   ก่อนอัมเบรลล่าจะล่มสลายเขาได้ขโมยความลับจากอัมเบรลล่าไปขายให้กับองค์กรคู่อริ เพื่อปูทางให้เขาย้ายตัวเองเข้าองค์กรนั้น 

### ภาค 5
ในภาค5 เวสเกอร์ ได้รู้ความจริงเรื่องชาติกำเนิดของตนเองจากสเปนเซอร์  เขาโกรธแค้นมากที่รู้ว่าตนเองเกิดจากการทดลองของสเปนเซอร์จึงบันดาลโทสะลงมือสังหารสเปนเซอร์ทิ้ง   แล้วจึงเริ่มต้น Doomday project โดยการใช้ไวรัสสายพันธุ์ดัดแปลงที่มีชื่อว่า Uroboros บรรจุเข้ามิสไซค์ยิงเข้าสู่ชั้นบรรยากาศเพื่อให้ไวรัสแผ่กระจายไปทั่วโลกเพื่อสร้างโลกในอุดมคติ   โดยการรวบรวมคนที่รอดจากไวรัสนั้นแล้วสร้างสังคมใหม่ที่เขาจะกลายเป็นผู้ปกครอง แต่ท้ายที่สุด เขาก็ถูกฆ่าโดย คริส เรดฟิลด์ และ คู่หูที่ชื่อ เชว่า อโลมาร์ นั่นเอง

## ทายาทสืบสายเลือด
ในช่วงหนึ่งที่เวสเกอร์ได้เดินทางไปยังยุโรปตะวันออก เขาได้ไปมีความสัมพันธ์กับหญิงสาวพื้นเมืองในภูมิภาคดังกล่าวก่อนที่จะทิ้งเธอไป และแล้วเธอก็ให้กำเนิดลูกชายของเขา เธอตั้งชื่อให้ว่า เจ็ค มุลเลอร์(Jake Muller) ผู้ที่มีกรุ๊ปเลือดชนิดพิเศษที่ป้องกันจาก C-Virus เขาได้ช่วยโลกไว้ด้วยการให้เลือดเป็นตัววัคซีนป้องกันซีไวรัสจากโลกแต่เขาปฏิเสธที่จะเดินตามรอยบิดาด้วยการทำลายโลกและรับงานด้วยการเป็นทหารรับจ้างทั่วโลกและพร้อมกับพยายามจะทำลาย C-Virus ที่ยังหลงเหลืออยู่จากการก่อการร้ายทางชีวภาพ

## อ้างอิง

* นิตยสารเกมแม็คออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

หมวดหมู่:ตัวละครในเรซิเดนต์อีวิล
หมวดหมู่:ตัวละครวิดีโอเกมที่สามารถเทเลพอร์ต
หมวดหมู่:ตัวละครที่เป็นผู้ก่อการร้าย
หมวดหมู่:บอสวิดีโอเกม
หมวดหมู่:ตัวละครภาพยนตร์ไซไฟ
หมวดหมู่:ตัวละครที่เป็นนักล่าซอมบี
หมวดหมู่:ตัวละครที่เป็นนักพิษวิทยา
หมวดหมู่:ตัวละครที่เป็นนักวิทยาไวรัส
หมวดหมู่:ตัวละครที่เป็นสายลับสองหน้า
หมวดหมู่:ตัวละครในบันเทิงคดีที่มีความทนทานหรือการไม่สามารถทำลายได้
หมวดหมู่:ตัวละครที่ถูกฆาตกรรม
หมวดหมู่:ตัวละครชายในวิดีโอเกม
หมวดหมู่:ตัวละครชาวอเมริกันในวิดีโอเกม
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2539
Nepenthes burkei

***Nepenthes burkei*** เป็นหม้อข้าวหม้อแกงลิงพื้นเมืองบนเกาะมินโดโร (Mindoro) ในประเทศฟิลิปปินส์ มันเป็นญาติใกล้ชิดกับ *[[Nepenthes sibuyanensis|N. sibuyanensis]]* และ *[[Nepenthes ventricosa|N. ventricosa]]* เท่าที่รู้ *N. burkei* ไม่มีลูกผสมตามธรรมชาติ ได้ชื่อตามเดวิด เบอร์ก (David Burke) นักสะสมพืชพันธุ์ชาวอังกฤษ

## หน่วยอนุกรมวิธานต่ำกว่าระดับชนิด
* *Nepenthes burkei* var. *excellens* Hort.Veitch *ex* Marshall (1890)
* *Nepenthes burkei* var. *prolifica* Mast. (1890)

## อ้างอิง

* Carnivorous Plant Database: ''Nepenthes burkei'' 

## แหล่งข้อมูลอื่น
* WildBorneo: ''Nepenthes burkei'' 

หมวดหมู่:หม้อข้าวหม้อแกงลิง
Nepenthes carunculata

***Nepenthes carunculata*** ( เล็ก/แคระ *caro* = เนื้อ; อ้างถึงรยางค์บนเมล็ด ) เป็นหม้อข้าวหม้อแกงลิงชนิดพื้นสูง พบบนเกาะสุมาตรา มีลักษณะคล้ายกับ *[[Nepenthes bongso|N. bongso]]* ซึ่งยังมีข้อโต้แย้งเกี่ยวกับ 2 ชนิดนี้ว่าควรแยกออกเป็นคนละชนิดหรือไม่

ลูกผสมตามธรรมชาติของ *N. carunculata* ยังไม่มีการบันทึกไว้ ถึงแม้ว่าอาจจะมีการผสมข้ามชนิดกับ *N. bongso* ก็ตาม

## หน่วยอนุกรมวิธานต่ำกว่าระดับชนิด
* *Nepenthes carunculata* var. *robusta* Nerz & Wistuba, 1994
* *N. carunculata* var. *robusta* เป็นพันธุ์ที่โดดเด่นของชนิดนี้ด้วยความใหญ่และมีเพอริสโตมที่แวววาว

## อ้างอิง

* Clarke, C.M. 2001. *Nepenthes of Sumatra and Peninsular Malaysia*. Natural History Publications (Borneo) , Kota Kinabalu, pp. 111-115.
* Nerz, J. & A. Wistuba 1994. Five new taxa of ''Nepenthes'' (Nepenthaceae) from North and West Sumatra. *[[Carnivorous Plant Newsletter]]* **23** (4) : 101–114.

หมวดหมู่:หม้อข้าวหม้อแกงลิง
โจหอง

**โจหอง** (เสียชีวิต ค.ศ.232) ชื่อรอง **จื่อเหลียน** เป็นขุนพลของวุยก๊กในยุคสามก๊ก เขาเริ่มรับราชการในช่วงปลายราชวงศ์ฮั่นตะวันออกภายใต้โจโฉซึ่งเป็นลูกพี่ลูกน้องของเขา

## ชีวิตช่วงตันและอาชีพ

## ใน''สามก๊ก''
เมื่อโจโฉป่าวประกาศระดมพลเพื่อกำจัดตั๋งโต๊ะ โจหองและโจหยินผู้พี่ได้คุมกำลังพันเศษมาเข้าร่วมกับโจโฉที่เมืองตันลิว นับแต่นั้นทั้งสองพี่พี่น้องก็ได้ร่วมมือกับโจโฉตั้งตนเป็นใหญ่ในแผ่นดิน โจหองได้รบให้โจโฉในตำแหน่งแม่ทัพใหญ่หลายครั้ง โจหองเคยช่วยชีวิตโจโฉมาแล้ว 2 ครั้ง ครั้งแรก โจโฉตามตีท้ายทัพตั๋งโต๊ะ แต่เสียที ตัวโจโฉหลบหนี ซีเอ๋งทหารตั๋งโต๊ะยิงเกาทัณฑ์ถูกโจโฉได้รับบาดเจ็บและม้าของโจโฉถูกหอกของข้าศึกล้มลง โจหองได้มาช่วยชีวิตโจโฉไว้ได้ และขอให้โจโฉขึ้นมา แต่โจโฉปฏิเสธ โจหองจึงพูดไว้ว่า "**แผ่นดินนี้โจหองตายไม่เป็นไร แต่ท่านตายไม่ได้**" ก่อนจะพาหนีมาและพบกับซีเอ๋งที่ดักรออยู่ แต่ แฮหัวตุ้น และ แฮหัวเอี๋ยน สองนายทหารเอกเข้ามาช่วยทันและ แฮหัวตุ้น ก็สังหารซีเอ๋ง ณ ที่นั้น โจโฉจึงรอดตายได้อย่างหวุดหวิด ...  ครั้งที่ 2 โจโฉเสียทีให้กับม้าเฉียวจนต้องตัดหนวดหนีตาย หลบคมทวนของม้าเฉียวเกือบจะถูกม้าเฉียวสังหารอยู่แล้ว โชคดีที่โจหองกับ แฮหัวเอี๋ยน มาช่วยชีวิตไว้ได้ทัน โจโฉซาบซึ้งในบุญคุณของโจหองจึงบำเหน็จรางวัลให้อย่างงาม ...ส่วนเรื่องการตายของโจหองถูกบันทึกไว้ว่า "**แก่ตาย**"

## ครอบครัว
* โจหยิน พี่ชาย

## รายชื่อบุคคลที่ถูกสังหารโดยโจหอง
* โฮปัน โจรโพกผ้าเหลือง
* อ้วนถำ บุตรชายตนโตของอ้วนเสี้ยว
* งิมเอ๋ง ทหารจ๊กก๊กในสังกัดม้าเฉียว
* เจาปิด

## อ้างอิง

* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* 
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* 
* *[[อี้โจวชู]]*.

หมวดหมู่:ขุนพลของวุยก๊ก
หมวดหมู่:ขุนพลของโจโฉ
โจหยิน

**โจหยิน** (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นขุนพลคนสำคัญของโจโฉ เป็นพี่ชายของโจหอง เป็นคนจิตใจกล้าหาญ อารมณ์ร้อนแรง เคร่งครัดต่อระเบียบวินัย ชำนาญการพิชัยสงคราม

เมื่อโจโฉป่าวประกาศระดมพลเพื่อกำจัดตั๋งโต๊ะ โจหองและโจหยินผู้พี่ได้คุมกำลังพันเศษมาเข้าร่วมกับโจโฉที่เมืองตันลิว นับแต่นั้นทั้งสองพี่พี่น้องก็ได้ร่วมมือกับโจโฉตั้งตนเป็นใหญ่ในแผ่นดิน โจหยินได้รบให้โจโฉในตำแหน่งแม่ทัพใหญ่หลายครั้ง

## ครอบครัว
* **น้องชาย** โจหอง

หมวดหมู่:ขุนพลของวุยก๊ก
หมวดหมู่:ขุนพลของโจโฉ
ตังเจี๋ยว

**ตังเจี๋ยว** (; 156-4 กรกฎาคม 236) ชื่อรอง **กงเหริน** () เป็นขุนนางของวุยก๊กในยุคสามก๊ก ก่อนหน้านี้เขาเคยรับใช้ภายใต้อ้วนเสี้ยว, เตียวเอี๋ยงและโจโฉตามลำดับในช่วงปลายราชวงศ์ฮั่นตะวันออก

## หมายเหตุ

## อ้างอิง

หมวดหมู่:ขุนนางของวุยก๊ก
หมวดหมู่:ข้าราชการของโจโฉ